Taxigeweld eis vyfArgieffoto Vyf mense is Donderdag in Windmillpark in Boksburg, Gauteng in ŉ vermeende voorval van taxigeweld dood. “Vier mense is op die toneel dood verklaar,” het William Ntladi, woordvoerder van die Ekurhuleni-nooddienste, gesê. “ŉ Beseerde vrou is na ŉ hospitaal geneem en is met haar aankoms dood verklaar.” Ntladi het gesê die eerste vier mense is doodgeskiet, terwyl die vrou beseer is nadat sy deur ŉ taxi getref is wat weggejaag het om van die skote te vlug. Twee mense is ook geskiet en na die Natalspruit-hospitaal geneem vir verdere behandeling. Die polisie ondersoek die voorval.